**Likumprojekta „Grozījumi likumā “Par iedzīvotāju ienākuma nodokli”” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | | | |
| 1. | | | | Pamatojums | | | Ministru kabineta 2013.gada 28.maija sēdes protokola Nr.32 71.§ 2.punkts, kurā uzdots Finanšu ministrijai sagatavot un finanšu ministram līdz 2013.gada 15.jūlijam iesniegt izskatīšanai Ministru kabinetā kā Ministru kabineta lietu grozījumus likumā „Par iedzīvotāju ienākuma nodokli”. | | | |
| 2. | | | | Pašreizējā situācija un problēmas | | | Esošās situācijas izpētes gaitā dārzkopības un augļkopības nozarē ir identificētas divas galvenās problēmas:   * augsts nelegālās nodarbinātības līmenis sezonas laukstrādnieku vidū; * augsts administratīvais slogs, kas saistīts ar šai nozarei raksturīgu nevienmērīgo sezonas darbinieku plūsmu.   Saskaņā ar Valsts darba inspekcijas informāciju, nereģistrētā nodarbinātība ir raksturīga vairākās tautsaimniecības nozarēs, tostarp arī lauksaimniecībā. Lielākā daļa no lauksaimniecībā nodarbinātajiem ir tieši sezonas darbinieki.  Finanšu ministrija, apkopojot datus par augļu, ogu un dārzeņu audzēšanas nozarē sezonas darbos (sēja, stādīšana, stādījumu kopšana, ražas novākšana un šķirošana) nodarbinātajām personām, ir secinājusi, ka 2011.gadā, 32 uzņēmumos legāli nodarbinot minētajos darbos 232 personas (t.i., dati par šīm personām ir iekļauti darba devēja ziņojumos par 2011.gadu), darbaspēka nodokļos (algas nodoklis, valsts sociālās apdrošināšanas obligātās iemaksas un uzņēmējdarbības riska valsts nodeva) ir aprēķināti aptuveni 86 430 lati.  Līdz ar to var secināt, ka 2011.gadā legāli nodarbināts nesamērīgi mazs sezonas darbinieku skaits (attiecīgi maza ir samaksāto nodokļu summa). Nozarē dominē nelegālā nodarbinātība, kura nesamaksātu nodokļu veidā rada aptuveni  1 750 000 latu lielus zaudējumus valsts budžetam.  Otra būtiska problēma augļkopības un dārzkopības nozarē, ir augsts administratīvais slogs, kas saistīts ar šai nozarei raksturīgu specifisko nevienmērīgo darbinieku plūsmu. Piemēram, ražas novākšanas darbos neregulāri (dažkārt vienu vai divas dienas mēnesī) tiek nodarbināti samērā liels darbinieku skaits (tostarp skolēni, pensionāri, personas, kas ir reģistrētas kā bezdarbnieki). Atbilstoši normatīvajiem aktiem minētās personas dienā, kad tās ieradušās darbā, ir jāreģistrē VID, iesniedzot ziņas par darba ņēmējiem. Ņemot vērā intensīvo neregulāro darbinieku plūsmu, darba devējam sezonas laikā mēneša ietvaros gandrīz katru dienu ir jāiesniedz VID minētā informatīvā deklarācija.  Kopumā var secināt, ka nereģistrētā nodarbinātība samazina valsts nodokļu ieņēmumus, veicina negodīgu konkurenci uzņēmējdarbības vidē un darba tirgū, kā arī nākotnē tā ietekmēs sociālo budžetu, jo nelegāli nodarbinātās personas neveic valsts sociālās apdrošināšanas obligātās iemaksas, bet šīm personām būs tiesības vismaz uz minimālo vecuma pensiju. | | | |
| 3. | | | | Saistītie politikas ietekmes novērtējumi un pētījumi | | | Nav attiecināms. | | | |
| 4. | | | | Tiesiskā regulējuma mērķis un būtība | | | Likumprojekts „Grozījumi likumā “Par iedzīvotāju ienākuma nodokli”” paredz:   1. Kā alternatīvu jau esošajiem darbaspēka nodokļiem ieviest sezonas laukstrādnieku ienākuma nodokli, nosakot 15% nodokļa likmi. Darba devējs, kura saimnieciskā darbība ir saistīta ar augļu, ogu un dārzeņu audzēšanu, sezonas laukstrādnieku ienākuma nodokli varēs piemērot ienākumam, kuru izmaksās personai, kas tieši tiks nodarbināta augļkoku, ogulāju un dārzeņu sējā un stādīšanā, sējumu un stādījumu kopšanā, ražas novākšanā, augļu, ogu un dārzeņu šķirošanā.   Saskaņā ar Ceļu satiksmes likuma 1.panta 21.punktu traktortehnika ir pašgājējs transportlīdzeklis uz riteņiem vai kāpurķēdēm, kurš pārvietojas ar savu enerģiju, kuram ir vismaz divas asis, kura galvenā funkcija ir vilce, kurš ir īpaši izstrādāts, lai vilktu, stumtu, pārvietotu vai darbinātu konkrētas ierīces, mašīnas vai piekabes, un kura izmantošana cilvēku vai kravu pārvadāšanai pa ceļiem vai cilvēku vai kravu pārvadāšanai izmantojamu transportlīdzekļu vilkšanai pa ceļiem ir tikai sekundāra funkcija.  Tā kā augļkopības un dārzkopības nozarēs sezonas rakstura darbi tiek veikti, izmantojot gan tehniku, gan sezonas laukstrādnieku roku darbu, likumprojektā ir paredzēts par sezonas laukstrādnieka darbu lauksaimniecības nozarē neuzskatīt traktortehnikas vadīšanu, atbilstoši Ceļu satiksmes likuma 1.panta 21.punktam.   1. Lai segtu minimālās administratīvās izmaksas un vienkāršotu sezonas laukstrādnieku ienākuma nodokļa administrēšanu, kā arī ņemot vērā nozarei raksturīgo nevienmērīgo un īslaicīgo nodarbinātības specifiku, noteikt minimālo sezonas laukstrādnieku ienākuma nodokļa maksājumu 0,50 latu (**0,70** *euro*) apmērā par katru nostrādāto dienu, ja aprēķinātais sezonas laukstrādnieku ienākuma nodoklis no dienā nopelnītās summas ir mazāks par šo minimālo maksājumu. 2. Ieviest šādu sezonas laukstrādnieku ienākuma nodokļa sadalījumu:    1. ja sezonas darbos nodarbinātā ienākumi, kas kārtējā mēnesī gūti visos nozares uzņēmumos kopā, nepārsniedz 50 latus (**70** *euro*), nodoklis tiek ieskaitīts iedzīvotāju ienākuma nodokļa sadales kontā;    2. ja sezona darbos nodarbinātā ienākumu kopsumma mēnesī pārsniedz 50 latus (**70** *euro*), nodoklis no saņemtās atlīdzības tiek sadalīts un ieskaitīts budžetā šādā proporcijā:  * 90% - valsts sociālās apdrošināšanas obligāto iemaksu kontā; * 10% - iedzīvotāju ienākuma nodokļa sadales kontā.  1. Lauku atbalsta dienests izveido informācijas sistēmu, kurā tiek reģistrēti komersanti, kas īslaicīgi izmanto sezonālo darba spēku, un sezonas darbos nodarbinātās personas, sezonas laukstrādnieku nostrādātās dienas, nodarbinātības līguma forma, ienākums, aprēķinātais sezonas laukstrādnieku ienākuma nodoklis un tā sadalījums pa budžetiem. 2. Nozares uzņēmums reizi mēnesī iesniedz Valsts ieņēmumu dienestā darba devēja ziņojumu par pārskata mēnesī sezonas darbos nodarbinātajām personām, šo personu ienākumu un aprēķināto sezonas laukstrādnieku ienākuma nodokli un tā sadalījumu pa budžetiem, apstiprinot Lauku atbalsta dienesta informācijas sistēmā apkopoto informāciju.   Atbilstoši Ministru kabineta sēdes protokollēmuma 5.punktam, līdz 2018.gada 1.februārim Finanšu ministrijai sadarbībā ar Labklājības ministriju un Zemkopības ministriju jāizvērtē sezonas laukstrādnieku ienākuma nodokļa ieviešanas gaitu un rezultātus un jāiesniedz Ministru kabinetā ziņojumu par to. Sezonas laukstrādnieku ienākuma nodokļa ieviešanas rezultātus jāizvērtē periodā līdz 2017.gadam, ievērojot šādus kritērijus:   1. sezonas laukstrādnieku ienākuma nodokļa ieņēmumi budžetā trīs gadu laikā ir sasnieguši vismaz 260 000 latu (370 000 *euro*); 2. sezonas laukstrādnieku ienākuma nodokļa maksātāju skaits triju gadu laikā ir sasniedzis  7 700 (legāli nodarbinot šādu darbinieku skaitu ir iespējams sasniegt 1.kritēriju par budžeta ieņēmumiem (7 700 (darbinieki) x 25 (vidējais nostrādāto dienu skaits) x 9 (vidējā samaksa dienā) x 15% (nodoklis) = 259 875 lati)); 3. netiek konstatēta algotā darbā gūtā ienākuma transformācija par sezonas laukstrādnieku ienākumu; 4. ir pieaudzis sezonas laukstrādnieku ienākuma izmaksātāju skaits; 5. ir pieaudzis sezonas laukstrādnieku ienākuma nodokļa maksātāju skaits, kuri kļuvuši par sociāli apdrošinātām personām (likuma „Par valsts sociālo apdrošināšanu” izpratnē); 6. ir pieaudzis sezonas laukstrādnieku ienākums, no kura tiek veiktas valsts sociālās apdrošināšanas obligātās iemaksas vecuma pensijai; 7. ir pieaudzis sezonas laukstrādnieku ienākuma nodokļa maksātāju skaits, kuri brīvprātīgi pievienojušies vecuma pensijas apdrošināšanai; 8. ir pieaudzis aprēķināto vecuma pensiju apmērs.   Ja minētie kritēriji būs sasniegti un būs vērojama pozitīva attīstības tendence, kas liecinās par nereģistrētās nodarbinātības mazināšanos augļkopības un dārzkopības nozarē un budžeta ieņēmumu pieaugumu, sezonas laukstrādnieku ienākuma nodokļa režīma efektivitāte tiks atkārtoti vērtēta vēl pēc trīs gadiem, paredzot, ka otrajā vērtēšanas periodā legāli nodarbināto sezonas laukstrādnieku skaits un nodokļu ieņēmumi pieaugs trīskārši, salīdzinājumā ar pirmo vērtēšanas periodu. Atkārtotās sezonas laukstrādnieku ienākuma nodokļa režīma efektivitātes izvērtēšanas termiņš – 2021.gada 1.februāris.  Ja ziņojumā, kas tiks sagatavots līdz 2018.gada 1.februārim, apkopotie dati liecinās par to, ka sezonas laukstrādnieku ienākuma nodokļa režīma efektivitātes izvērtēšanai izvirzītie kritēriji nav sasniegti, tiks lemts par grozījumiem likumā „Par iedzīvotāju ienākuma nodokli” saistībā ar sezonas laukstrādnieku ienākuma nodokļa režīma regulējošās normas izslēgšanu. | | | |
| 5. | | | | Projekta izstrādē iesaistītās institūcijas | | | Labklājības ministrija, Zemkopības ministrija, Lauku atbalsta dienests, Valsts ieņēmumu dienests, Valsts darba inspekcija un Valsts sociālās apdrošināšanas aģentūra.. | | | |
| 6. | | | | Iemesli, kādēļ netika nodrošināta sabiedrības līdzdalība | | | Nav attiecināms. | | | |
| 7. | | | | Cita informācija | | | Nav. | | | |
| **II. Tiesību akta projekta ietekme uz sabiedrību** | | | | | | | | | | |
| 1. | | | Sabiedrības mērķgrupa | | | | | Īslaicīgajos sezonālajos darbos nodarbinātās personas, komersanti, kas nodarbina personas īslaicīgajos sezonas darbos. | | |
| 2. | | | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | | | Nav attiecināms. | | |
| 3. | | | Tiesiskā regulējuma finansiālā ietekme | | | | | Nav attiecināms. | | |
| 4. | | | Tiesiskā regulējuma nefinansiālā ietekme | | | | | Nav attiecināms. | | |
| 5. | | | Administratīvās procedūras raksturojums | | | | | Likumprojektā paredzēts, ka Lauku atbalsta dienests, Valsts ieņēmumu dienests un Valsts sociālās apdrošināšanas aģentūra izstrādā sezonas laukstrādnieku ienākuma nodokļa administrēšanai nepieciešamo programmnodrošinājumu (datu bāzi un informācijas apmaiņas sistēmu). | | |
| 6. | | | Administratīvo izmaksu monetārs novērtējums | | | | | Valsts ieņēmumu dienestam informācijas sistēmu papildināšanai ar jaunu pārskatu būs nepieciešams finansējums aptuveni 44 105 latu apmērā. | | |
| 7. | | | Cita informācija | | | | | Nav. | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | | | |
| |  |  |  |  |  |  | | --- | --- | --- | --- | --- | --- | | **Rādītāji** | **2013** | | Turpmākie trīs gadi (tūkst. latu) | | | | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | **2014** | **2015** | **2016** | | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | | 1 | 2 | 3 | 4 | 5 | 6 | | 1. Budžeta ieņēmumi, t.sk.: | 2 215 997,1 | 0 | **+**4,5 | +43,5 | +95,5 | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 174 572,9 | 0 | +0,1 | +0,9 | +1,9 | | 1.2. valsts speciālais budžets | 1 343 132,7 | 0 | +4,1 | +39,2 | +85,9 | | 1.3. pašvaldību budžets | 698 291,6 | 0 | +0,4 | +3,5 | +7,6 | | 2. Budžeta izdevumi: | 0 | 0 | + 44,1 | 0 | 0 | | 2.1. valsts pamatbudžets | 0 | 0 | + 44,1 | 0 | 0 | | 2.2. valsts speciālais budžets | 0 | 0 | 0 | 0 | 0 | | 2.3. pašvaldību budžets | 0 | 0 | 0 | 0 | 0 | | 3. Finansiālā ietekme: | 0 | 0 | - 39,6 | +43,5 | +95,5 | | 3.1. valsts pamatbudžets | 0 | 0 | - 44,0 | +0,9 | +1,9 | | 3.2. speciālais budžets | 0 | 0 | +4,1 | +39,2 | +85,9 | | 3.3. pašvaldību budžets | 0 | 0 | +0,4 | +3,5 | +7,6 | | 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | | 0 | 0 | 0 | 0 | | 0 | 0 | 0 | 0 | | 5. Precizēta finansiālā ietekme: | X | 0 | 0 | 0 | 0 | | 5.1. valsts pamatbudžets | 0 | 0 | 0 | 0 | | 5.2. speciālais budžets | 0 | 0 | 0 | 0 | | 5.3. pašvaldību budžets | 0 | 0 | 0 | 0 | | 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pēc Zemkopības ministrijas aprēķiniem ik gadu augļkopības un dārzkopības nozarē kopumā (ievērojot nevienmērīgo nozares nodarbinātības specifiku ar augstāku nodarbināto skaitu ražas novākšanas laikā) ir jānodarbina aptuveni 38 500 sezonas darbinieku.  Saskaņā ar šiem grozījumiem sezonas laukstrādniekiem tiks piemērots būtiski atvieglots nodokļu maksāšanas režīms, līdz ar to tiek pieņemts, ka jau 2014. gadā būtiski pieaugs sezonas darbos legāli nodarbināto skaits, pakāpeniski 2017. gadā sasniedzot 20% no faktiski nepieciešamā sezonas darbos nodarbināto skaita augļkopības un dārzkopības nozarē un nodokļos iekasējot 259,9 tūkst. latu.  Ieņēmumi aprēķināti pēc 2017. gada ieņēmumu aprēķināšanas algoritma: 7700 (darbinieki) x 25 (vidējais nostrādāto dienu skaits) x 9 (vidējā samaksa dienā) x 15% (nodoklis) = 259,9 tūkst. latu.   |  |  |  |  |  | | --- | --- | --- | --- | --- | |  | **2014** | **2015** | **2016** | **2017** | | Legāli nodarbinātie, % no faktiski nepieciešamā skaita | 7% | 10% | 14% | 20% | | Legāli nodarbinātie, skaits | 2695 | 3850 | 5390 | 7700 | | Ieņēmumi (15% nodokļa likme), tūkst. latu | +91,0 | +129,9 | +181,9 | +259,9 | | Ietekme uz budžetu (atskaitot jau šobrīd iekasēto nodokļos), tūkst. latu, t.sk\*.: | **+4,5** | **+43,5** | **+95,5** | **+173,4** | | *valsts sociālās apdrošināšanas iemaksas* | *+4,1* | *+39,2* | *+85,9* | *+156,1* | | *iedzīvotāju ienākuma nodokļa ieņēmumi* | *+0,5* | *+4,4* | *+9,5* | *+17,3* |   \*pēc sadalījuma 90% VSAOI, 10% IIN  Lai Valsts ieņēmumu dienests varētu administrēt sezonas laukstrādnieku nodokli, tam 2014.gadā ir nepieciešams papildu valsts budžeta finansējums Ls 44 105 latu apmērā, tas ir:   1. **Nodokļu informācijas sistēmā (NIS):**  * **jauna saraksta un formas loga izstrādes darbietilpība 52 c/d apjomā  (tajā skaitā projektēšanas darbu veikšana, ņemot vērā arī nepieciešamo datu apmaiņas nodrošināšanu ar Valsts sociālās apdrošināšanas aģentūru (VSAA) un Iedzīvotāju ienākuma nodokļa teritoriālo sadalījumu);** * **datu apmaiņas ar VSAA  realizācija  3 c/d apjomā;** * **izmaiņu realizācija iedzīvotāju ienākuma nodokļa teritoriālā sadalījuma procedūrās - 4 c/d apjomā;** * **izmaiņu realizācija nodokļu maksātājam (NM) izsniedzamajā izziņā par fiziskās personas ienākumiem (tajā skaitā atbilstošās izmaiņas Izziņu informācijas sistēmas (IZIS)  projektējumā un Datu noliktavas sistēmā (DNS)) - 1 c/d apjomā;** * **kopējās  izmaiņas NIS  - 60 c/d  apjomā (60\*272,25= 16335 Ls).**  1. **Elektroniskās deklarēšanas sistēmā (EDS):**  * **jaunā dokumenta projektēšana, t.sk. datu ielādēšanai no LAD XML faila – 10 c/d apjomā;** * **dokumenta ievadformas un datu izvietošanas NIS DB realizācija 17 c/d apjomā;** * **testēšana un dokumentēšana - 5 c/d apjomā;** * **kopējās  izmaiņas EDS  - 32 c/d (32\*272,25=8712 Ls).**  1. **Datu noliktavas sistēmā (DNS):**  * **izmaiņas DNS datubāzē;** * **izmaiņas datu transformācijās;** * **jaunas klases, objektu un filtru analīzes sistēmās „NM iesniegtie dokumenti (2)” un „Informācijas CSP (2)” izveide;** * **izmaiņas esošajos pārskatos, kuros tiek veikta NM - fizisko personu ienākumu analīze;** * **dokumenta „pps\_vid\_dn\_nmdokunv\_2.docx” papildināšana un lietotāja rokasgrāmatas aktualizēšana;** * **kopējās  izmaiņas DNS  - 42 c/d apjomā (42\*272,25= 11435 Ls).**  1. **VID WEBservisu sistēmā (VIDWS) un Nodokļu maksātāju datu sistēmā (NMDS):**  * **WIDWS izmaiņas datu apmaiņā ar Korupcijas novēršanas un apkarošanas biroju (KNAB), Uzturlīdzekļu garantijas fonda administrāciju (UGFA), EDS, Audita atbalsta informācijas sistēmu (ASIS), Valsts darba inspekciju (VDI);** * **NMDS nepieciešamas izmaiņas pārskatos „Darba devēju aprēķinātās Valsts sociālās apdrošināšanas obligātās iemaksas” un „Darba devēju ieturētais Iedzīvotāju ienākuma nodoklis”** * **kopējās  izmaiņas (ieskaitot izmaiņu projektējuma sagatavošanu) VIDWS un NMDS - 24 c/d apjomā (24\*272,25=6534 Ls).**  1. **Fizisko personu riska analīzes sistēmā (FPRAS): jaunu riska faktoru izstrāde, esošo riska kritēriju formulu labošana, izmaiņu testēšanai un minēto izmaiņu aprakstīšanai FPRAS dokumentācijā -  4 c/d apjomā (4\*272,25=1089 Ls).** | | | | | | * 1. detalizēts ieņēmumu aprēķins | | 6.2. detalizēts izdevumu aprēķins | | 7. Cita informācija | Jautājums par Finanšu ministrijai (Valsts ieņēmumu dienestam) 2014.gadā programmnodrošinājuma izveidošanai un ieviešanai nepieciešamo finansējumu 44 105 latu apmērā tiks skatīts Ministru kabinetā likumprojekta "Par vidējā termiņa budžeta ietvaru 2014., 2015., un 2016.gadam" un likumprojekta "Par valsts budžetu 2014.gadam" sagatavošanas procesā kopā ar visu ministriju un citu centrālo valsts iestāžu jauno politikas iniciatīvu pieprasījumiem atbilstoši valsts budžeta iespējām.  Lauku atbalsta dienesta un Valsts sociālās apdrošināšanas aģentūras ar programmnodrošinājuma izveidi saistītie izdevumi tiks segti esošā budžeta ietvaros. | | | | | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | | | | | |
| 1. | | Nepieciešamie saistītie tiesību aktu projekti | | | | Likumprojekts „Grozījumi likumā “Par iedzīvotāju ienākuma nodokli”” jāvirza vienotā paketē ar likumprojektu „Grozījumi likumā „Par valsts sociālo apdrošināšanu””, kura izstrāde ir Labklājības ministrijas kompetencē. Pēc likuma „Par iedzīvotāju ienākuma nodokli” un likuma „Par valsts sociālo apdrošināšanu” grozījumu pieņemšanas nepieciešams veikt grozījumus Ministru kabineta 2008.gada 25.augusta noteikumos Nr.677 „Noteikumi par iedzīvotāju ienākuma nodokļa paziņojumiem”, Ministru kabineta 2010.gada 7.septembra noteikumos Nr.827 „Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” (grozījumu izstrāde šajā normatīvajā aktā ir Labklājības ministrijas kompetencē).  Zemkopības ministrijai līdz 2014.gada 1.martam ir jāizstrādā šā likumprojekta 14.pantā noteikto Ministru kabineta kārtību:  1) kādā reģistrē sezonas laukstrādnieku ienākuma izmaksātājus un sezonas laukstrādnieku ienākuma nodokļa maksātājus;  2) kādā sezonas laukstrādnieka ienākuma nodokļa informācijas sistēma tiek izmantota sezonas laukstrādnieka ienākuma nodokļa režīma piemērošanai, administrēšanai un kontrolēšanai, kā arī sezonas laukstrādnieku ienākuma un šī ienākuma nodokļa aprēķināšanai;  3) kādā Valsts ieņēmumu dienestam un Valsts darba inspekcijai tiek nodrošināta informācijas piekļuve par sezonas laukstrādnieku ienākuma nodokļa maksātājiem;  4) kādā sezonas laukstrādnieku ienākuma izmaksātājam tiek nodrošināta informācijas piekļuve par lauksaimniecības sezonas darbos nodarbinātā nostrādātajām dienām un aprēķināto atlīdzību.  Finanšu ministrijai sadarbībā ar Labklājības ministriju un Zemkopības ministriju izvērtēt sezonas laukstrādnieku ienākuma nodokļa ieviešanas gaitu un rezultātus un līdz 2018.gada 1.februārim iesniegt Ministru kabinetā ziņojumu par to. | | | | |
| 2. | | Cita informācija | | | | Nav. | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | | | |
| Likumprojekts šo jomu neskar. | | | | | | | | | | |
| **VI. Sabiedrības līdzdalība un šīs līdzdalības rezultāti** | | | | | | | | | | |
| |  |  |  | | --- | --- | --- | | 1. | Sabiedrības informēšana par projekta izstrādes uzsākšanu | Likumprojekta izstrādes laikā notika konsultācijas ar augļkopības un dārzkopības nozari pārstāvošām nevalstiskajām organizācijām. | | 2. | Sabiedrības līdzdalība projekta izstrādē | Likumprojekta izstrādē piedalījās augļkopības un dārzkopības nozari pārstāvošās nevalstiskās organizācijas. | | 3. | Sabiedrības līdzdalības rezultāti | Projekta apspriešanas procesā tika ņemti vērā augļkopības un dārzkopības nozari pārstāvošo nevalstisko organizāciju izteiktie priekšlikumi un iestrādāti likumprojektā. | | 4. | Saeimas un ekspertu līdzdalība | Nav attiecināms. | | 5. | Cita informācija | Nav. | | | | | | | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | | | | Projekta izpildē iesaistītās institūcijas | | | | Finanšu ministrija, Zemkopības ministrija, Labklājības ministrija, Lauku atbalsta dienests un Valsts ieņēmumu dienests. |
| 2. | | | | Projekta izpildes ietekme uz pārvaldes funkcijām | | | | Projekts šo jomu neskar. |
| 3. | | | | Projekta izpildes ietekme uz pārvaldes institucionālo struktūru.  Jaunu institūciju izveide | | | | Jaunas institūcijas nav nepieciešams izveidot. |
| 4. | | | | Projekta izpildes ietekme uz pārvaldes institucionālo struktūru.  Esošu institūciju likvidācija | | | | Nav plānota esošu institūciju likvidācija. |
| 5. | | | | Projekta izpildes ietekme uz pārvaldes institucionālo struktūru.  Esošu institūciju reorganizācija | | | | Nav plānota esošu institūciju reorganizācija. |
| 6. | | | | Cita informācija | | | | Nav. |

Finanšu ministrs A.Vilks

30.07.2013

2501

Finanšu ministrijas Tiešo nodokļu departamenta

Īpašuma un iedzīvotāju ienākuma nodokļu nodaļas

vecākā referente

Zoldnere 67095492, fakss 67095421

[Vanda.Zoldnere@fm.gov.lv](mailto:Vanda.Zoldnere@fm.gov.lv)